CELEX: 62007CA0403
Language: bg
Date: 2008-11-27 00:00:00
Title: Дело C-403/07: Решение на Съда (седми състав) от 27 ноември 2008 г. (преюдициално запитване от Bundesfinanzhof — Германия) — Metherma GmbH & Co. KG/Hauptzollamt Düsseldorf (Обща митническа тарифа — Комбинирана номенклатура — Тарифно класиране — Позиции 8101 и 8102 — Счупване и начупване на пръти от волфрам или от молибден, получени само чрез синтероване — Необработен волфрам и молибден, включително прътите, получени само чрез синтероване — Отпадъци и отломки)

24.1.2009   
            
            
               BG
            
            
               Официален вестник на Европейския съюз
            
            
               C 19/8
            
         Решение на Съда (седми състав) от 27 ноември 2008 г. (преюдициално запитване от Bundesfinanzhof — Германия) — Metherma GmbH & Co. KG/Hauptzollamt Düsseldorf
   (Дело C-403/07) (1)
   
   (Обща митническа тарифа - Комбинирана номенклатура - Тарифно класиране - Позиции 8101 и 8102 - Счупване и начупване на пръти от волфрам или от молибден, „получени само чрез синтероване“ - Необработен волфрам и молибден, включително прътите, получени само чрез синтероване - Отпадъци и отломки)
   (2009/C 19/12)
   Език на производството: немски
   Препращаща юрисдикция
   Bundesfinanzhof
   Страни в главното производство
   
      Жалбоподател: Metherma GmbH & Co. KG
   
      Ответник: Hauptzollamt Düsseldorf
   Предмет
   Преюдициално запитване — Bundesfinanzhof — Тълкуване на Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа (ОВ L 256, стр. 1; Специално издание на български език, 2007 г., глава 2, том 4, стр. 3) — Промяна на тарифна позиция на пръти от волфрам или от молибден, получени чрез синтероване, когато прътите са счупени
   Диспозитив
   Комбинираната номенклатура, намираща се в приложение I към Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа, в нейната приложима през 2001 г. редакция, а именно произтичащата от Регламент (ЕО) № 2388/2000 на Комисията от 13 октомври 2000 година за изменение на приложение I към Регламент № 2658/87, трябва да се тълкува в смисъл, че прътите от волфрам или от молибден, „получени само чрез синтероване“, попадат съответно в подпозиции 8101 91 10 и 8102 91 10 от нея. Такива пръти, спадащи към необработената форма на въпросните метали, а не към изделията от тях, не могат да бъдат преработени чрез начупване или счупване в отломки, попадащи съответно в подпозиции 8101 91 90 и 8102 91 90 от посочената Комбинирана номенклатура.
   
      (1)  ОВ C 283, 24.11.2007 г.